Timantit ovat ikuisia
Timantit ovat ikuisia () on Guy Hamiltonin ohjaama James Bond -elokuva vuodelta 1971. Elokuvassa Bondia näyttelee virallisessa Bond-elokuvassa viimeistä kertaa Sean Connery. Rooliin oli jo valittu yhdysvaltalainen näyttelijä John Gavin, kun Connery antoikin suuren palkkion houkuttelemana periksi siihen asti kieltäydyttyään. Elokuva perustuu Ian Flemingin romaaniin "Timantit ovat ikuisia" (1956, suom. 1966).
Rautahammas (James Bond)
Rautahammas esiintyi ensimmäisen kerran elokuvassa "007 rakastettuni", jossa hän toimi Karl Strombergin kätyrinä. Hän kohtasi Bondin kolmesti elokuvan aikana ja jälkimmäisellä kerralla Bond pudotti hänet haialtaaseen, mutta Jaws selvisi puremalla tiikerihain kuoliaaksi. Rautahampaan toinen esiintyminen oli elokuvassa "Kuuraketti", jossa hän esiintyi ensin elokuvan introssa ja myöhemmin Hugo Draxin kätyrinä. Jaws kuitenkin kääntyi Draxia vastaan, sillä tämä olisi tappanut Rautahampaan sekä hänen aiemmin tapaaman tyttöystävänsä Dollyn. Jaws liittoutui Bondin kanssa auttaen häntä pakenemaan avaruusasemalta. Jaws sanoo elokuvan aikana vain yhden repliikin, joka on ”Well, here's to us”.